कलोल: गुजरात विधानसभा चुनाव में 14 दिसंबर को दूसरे चरण का मतदान होगा. राजनीतिक पार्टियों का चुनाव प्रचार आखिरी दौर में पहुंच गया है. प्रधानमंत्री नरेंद्र मोदी और कांग्रेस उपाध्यक्ष राहुल गांधी राज्य में ताबड़तोड़ रैलियां कर रहे हैं. रविवार को राहुल गांधी रैली के लिए कलोल पहुंचे थे. जहां उन्होंने गुजरात की जनता से मिले प्यार के लिए आभार जताया. राहुल गांधी ने रैली संबोधित करते हुए कहा कि जब तक मैं जिंदा हूं, पिछले तीन महीने में मिले आपके प्यार को नहीं भूल पाउंगा. आपको मेरी कभी भी जरूरत हो सिर्फ मुझे बुलाओ, आदेश दो और मैं करके दिखाउंगा.